CELEX: 62016CN0044
Language: sl
Date: 2016-01-25 00:00:00
Title: Zadeva C-44/16 P: Pritožba, ki jo je Dyson Ltd vložila 25. januarja 2016 zoper sodbo Splošnega sodišča (četrti senat) z dne 11. novembra 2015 v zadevi T-544/13, Dyson Ltd/Evropska komisija

25.4.2016   
            
            
               SL
            
            
               Uradni list Evropske unije
            
            
               C 145/18
            
         Pritožba, ki jo je Dyson Ltd vložila 25. januarja 2016 zoper sodbo Splošnega sodišča (četrti senat) z dne 11. novembra 2015 v zadevi T-544/13, Dyson Ltd/Evropska komisija
   (Zadeva C-44/16 P)
   (2016/C 145/23)
   Jezik postopka: angleščina
   
      Stranki
   
   
      Pritožnica: Dyson Ltd (zastopniki: E. Batchelor, M. Healy, solicitors, F. Carlin, barrister, A. Patsa, odvetnik)
   
      Druga stranka v postopku: Evropska komisija
   
      Predlog
   
   Pritožnica Sodišču predlaga, naj:
   
               —
            
            
               izpodbijano sodbo v celoti razveljavi;
            
         
               —
            
            
               izpodbijano uredbo (1) v celoti razglasi za nično; in
            
         
               —
            
            
               Komisiji naloži plačilo lastnih stroškov in stroškov družbe Dyson v zvezi s tem postopkom in postopkom pred Splošnim sodiščem.
            
         
      Pritožbeni razlogi in bistvene trditve
   
   Družba Dyson zatrjuje, da je Splošno sodišče napačno uporabilo pravo:
   
               1.
            
            
               Prvič, Splošno sodišče je tožbeni razlog družbe Dyson napačno opredelilo kot očitno napako, namesto kot nepristojnost Komisije na podlagi člena 10(1) Direktive 2010/30/EU (2);
            
         
               2.
            
            
               Drugič, Splošno sodišče je napačno razlagalo obseg delegirane pristojnosti Komisije na podlagi člena 10(1) Direktive 2010/30/EU;
            
         
               3.
            
            
               Tretjič, Splošno sodišče je kršilo pravico družbe Dyson do obrambe v zvezi z dejstvi, glede katerih družba Dyson ni imela priložnosti podati svoja stališča;
            
         
               4.
            
            
               Četrtič. Splošno sodišče je izkrivilo in/ali ni upoštevalo ustreznih dokazov;
            
         
               5.
            
            
               Petič, Splošno sodišče je kršilo člen 36 Statuta Splošnega sodišča, ker ni navedlo tožbenih razlogov za: (i) to, da bi se štelo, da je pravno merilo, ki se uporablja, očitna napaka pri presoji; (ii) opredelitev podatkov družbe Dyson kot „izjemno špekulativnih“; (iii) sklicevanje na nedoločen del neopredeljene „študije o učinkih“; in (iv) neupoštevanje dokazov družbe Dyson v zvezi s ponovljivostjo; in
            
         
               6.
            
            
               Šestič, Splošno sodišče je napačno uporabilo pravilni test za merilo enakega obravnavanja.
            
         Družba Dyson predlaga, naj Sodišče izpodbijano sodbo razveljavi in ugodi tožbenim predlogom, ki jih je navedla pred Splošnim sodiščem, tako da Delegirano uredbo Komisije (EU) št. 665/2013 („izpodbijana uredba“) razglasi za nično, saj razpolaga z zadostnimi dokazi, da lahko vsebinsko odloči o vprašanjih, postavljenih na prvi stopnji.
   
      (1)  Delegirana uredba Komisije (EU) št. 665/2013 z dne 3. maja 2013 o dopolnitvi Direktive 2010/30/EU Evropskega parlamenta in Sveta v zvezi z označevanjem sesalnikov z energijskimi nalepkami (UL L 192. str. 1).
   
      (2)  Direktiva 2010/30/EU Evropskega parlamenta in Sveta z dne 19. maja 2010 o navajanju porabe energije in drugih virov izdelkov, povezanih z energijo, s pomočjo nalepk in standardiziranih podatkov o izdelku (UL L 153, str. 1).